نوشکے: ضلع نوشکے نا اُلس و سیاسی جماعت آتا زمواری ءِ کہ مردم شماری ٹی جوان بشخ ہلیر۔ مردم شماری نا اقتصادی سیاسی تون اوار ڈٹ بندی پالیسی سازی ٹی بھلو اہمیت اسے۔ مردم شماری نا نتیجہ ٹی قومی وصوبائی ادارہ غاتیٹی آبادی نا لحاظ اٹ سیٹ آتے جتا کننگک۔ وخت اس ہندن شونداری ڈٹ آتیکن ہم آبادی نا لحاظ اٹ گرانٹ جتا کننگک۔ او داسہ ڈیجیٹل مردم شماری گڈیکو مرحلہ غاتیٹی پترینگانے۔ ہندا سوب آن استاد آک، راجی تنظیم آک علما اکرام سول سوسائٹی بلدیاتی ادارہ غاتا اُلسی نمائندہ و کل اسٹیک ہولڈر کمیونٹی نا ہر بندغ ءِ دا مہم ءِ قومی ءُ فرض اس تکسا مردم شماری نا عملہ تون جوان کمک کیر۔ سپروایزری اسٹاف پارینے کہ داسہ مردم شماری نا گڈیکو دیک بچانو۔
(آن لائن)
